"Silloin minä käännän kansani Israelin kohtalon, -
ja he rakentavat jälleen autiot kaupungit ja asuvat niissä, -
he istuttavat viinitarhoja ja juovat niiden viiniä, -
he tekevät puutarhoja ja syövät niiden hedelmiä.
Minä istutan heidät omaan maahansa, eikä heitä enää revitä...maastansa..."
MADE IN ISRAEL
Mark Twain matkusteli vuonna 1867 Israelissa, -
joka tunnettiin silloin Palestiinana.
Hän kuvaili maata näin: "Se on ravinteikasta -
mutta rikkaruohojen valtaamaa, hiljaista ja surullista autiomaata.
Puita tai pensaita ei juuri näkynyt.
Palestiina istuu säkissä ja tuhkassa, lohduttoman ankeana."
Mutta nyt Mark Twain ei tunnistaisi tätä maata samaksi.
Kalliosta, soista ja autiomaasta -
israelilaiset ovat luoneet puutarhoja ja maatiloja innovaatioillaan.
Israelin asukkaat olivat hyvin energisiä ja innokkaita.
He olivat kuin yhtä perhettä. He kuuluivat sinne.
On sanottu, että nyky-Israel syntyi kibbutseilla.
Myös suuri osa israelilaisten keksinnöistä syntyi siellä.
Kibbutsit ovat Israelin kulmakivi.
Haluttiin tasa-arvoinen yhteisö.
Kibbutseilla alkoi myös maanpuolustus.
Nuoret tutustuivat maanviljelyyn.
Juutalaiset eivät olleet saaneet monissa valtioissa omistaa maata -
tai viljellä sitä. Yhtäkkiä viljely tuli tälle sukupolvelle mahdolliseksi.
Ennen Israelin valtion syntyä -
tuhannet juutalaiset lähtivät sinne kibbutseille.
Kun he saapuivat luvattuun maahan, se ei vuotanut maitoa ja hunajaa.
Rannikot olivat suota, Galilea ja Juudean vuoret kivisiä.
Maan eteläosa oli pääasiassa autiomaata.
Israelilaiset olivat lähteneet kotimaastaan 2000 vuotta aiemmin.
Maata ei ollut hoidettu. Nyt haluamme säilyttää ja asuttaa Pyhän maan.
Varhaiset juutalaiset uudisasukkaat kohtasivat vaikeuksia.
Maaperä oli huonoa, ja oli ryöstelijöitä.
Mutta vielä suurempi vihollinen uhkasi Israelin valtiota jo ennen sen syntyä.
1900-luvun alussa Israel oli malariasääskien tyyssija.
Ne valtasivat rannikon alangot sekä Jordanin laakson.
Arabit myivät juutalaisille vain tätä asumiskelvotonta maata.
Vuonna 1920 kolmanneksella Palestiinan juutalaisista oli malaria.
Juutalaiset kuivasivat suot ja myrkyttivät hyttyset.
Kastelukanavien vesi käännettiin keskeyttämään sääskien sikiäminen.
Projekti onnistui niin, että Kansainliitto tuli tutustumaan asiaan.
20 vuotta itsenäistymisen jälkeen Israel oli vapaa malariasta.
Malarian uhkan väistyttyä juutalaiset halusivat saada erämaan kukkimaan.
Rannikkosuot korvattiin sitrushedelmätarhoilla.
Jordanin laaksosta, malariaepidemian keskuksesta, tuli maan viljavarasto.
Negevin autiomaassa kukoistavat metsät ja viinitarhat.
Aravassa, joka oli Israelin kuivin alue, alettiin viljellä vihanneksia.
Kaikki tämä tapahtui Israelin valtion 20 ensimmäisenä elinvuotena.
Elintaso kasvoi yli kaksinkertaiseksi.
Nyt israelilaiset auttavat kokemuksensa avulla muita maita.
1970-luvulla he kehittivät sairauksia hylkivän kirsikkatomaattilajikkeen, -
joka säilyy tuoreena pitempään.
He kehittivät myös perunalajikkeen, -
jota voidaan kasvattaa kuumassa ilmastossa ja kastella suolavedellä.
Näitä vihanneksia viljellään nyt kuivissa maissa kuten Marokossa.
Israelilaiset tiedemiehet keksivät, miten saada isompi sato -
ja miten saada se säilymään paremmin.
Grain Pro -koteloissa vilja säilyy edullisesti pilaantumatta, -
suojassa vedeltä, ilmalta ja hyönteisiltä.
Israelissa valmistettuja koteloita käytetään -
Afrikassa, Kaukoidässä ja jopa Pakistanissa, -
jolla ei ole diplomaattisuhteita Israeliin.
Kibbutsit ja koko yhteiskunta alkoivat muuttua -
kapitalistisempaan ja yksilökeskeisempään suuntaan.
Koko yhteiskunta hyötyi, kun yksilöt ottivat vastuun itsestään.
Kibbutseilla on syntynyt monia yrityksiä.
Yksi niistä käy kauppaa ympäri maailmaa.
Kymmenisen vuotta sitten ei tiedetty, mitä luomuviljely on.
Täällä olemme viljelleet luonnonmukaisesti yli 40 vuotta.
Saksalaiset pakolaiset perustivat Sde Elijahu -kibbutsin 1934.
Monet heistä olivat holokaustista henkiin jääneitä.
Luomuviljelyn ongelma on, millä kemikaalit korvataan.
Miten päästä eroon tuholaisista? - Siihen he käyttivät muita tuholaisia.
Kaikella on luonnossa luontainen vihollinen.
Mikä syö kasvien tuholaisia?
Kibbutsin pommisuojassa alettiin kasvattaa hyönteisiä.
Tarkoitus oli kasvattaa kasvituholaisia syöviä saalistajia.
Syntyi uusi yritys nimeltä BioBee.
Kysyimme israelilaisilta viljelijöiltä, halusivatko he ostaa hyönteisiä.
He sanoivat: "Oletko hullu! Pelloilla niitä on riittävästi."
Lopulta he saivat asiakkaita Israelista sekä 32 muusta maasta.
Kaliforniassa 60 prosenttia mansikoista -
käsitellään BioBeen tuotteilla.
BioBee keksi myös, miten torjua hirmuista appelsiinikärpästä.
Steriloimme lajin urokset.
Kun päästämme ne irti, seuraavaa sukupolvea ei synny.
Näin kanta vähenee hitaasti ilman kemikaaleja.
BioBee keksi myös, miten pölyttää kasvihuonekasveja.
Hyvä esimerkki on tomaatti.
Luonnossa pölyttäjänä toimii tuuli.
Israelissa suurin osa tomaateista viljellään kasvihuoneissa.
Kasvihuoneiden kontrolloiduissa olosuhteissa ei ole tuulta.
BioBee alkoi kasvattaa kimalaisia.
Ne keräävät siitepölyä ruuaksi, jopa kylmällä säällä.
Niillä ei ole hunajaa pesässä, vaan niiden on haettava siitepölyä.
Viljelijän ei tarvitse maksaa työntekijöille, -
kun kimalaiset hoitavat homman. Ne käyvät joka ikisessä kukassa.
Kimalaispölytyksellä tomaattisato kasvoi 25 prosentilla.
Hepreaksi sanotaan: Ma rabu ma-a-secha Elohim.
"Kuinka moninaiset ovat sinun tekosi."
Kaikella on luonnossa tarkoituksensa.
Nämäkin pikkuotukset tekevät paljon hyvää -
viljelijöille ja ympäristölle. Ihmeellistä.
Sde Elijahun viljelijät eivät keskittyneet vain hyönteisiin -
vaan myös jyrsijöihin.
Ennen otettiin lusikalla pullosta myrkkyä, -
jota tiputettiin jokaiseen vastaantulevaan hiirenkoloon.
Se ei ole kovin ympäristöystävällistä.
Lisäksi sade- ja kasteluvesi veivät myrkyn maaperään.
Löysimme vastaukseksi tornipöllön.
Tornipöllö on erinomainen saalistaja.
Kaksi pöllöä voi saada vuodessa saaliikseen 2000-5000 hiirtä.
Pöllöissä oli vain se ongelma, että ne lensivät tiehensä.
Niillä oli tapana lentää mm. lähellä sijaitsevaan Jordaniaan.
Siellä niitä pidetään kuoleman airuina, ja ne ammuttiin.
Jordanialaiset suhtautuvat niihin hyvin taikauskoisesti.
Pyysimme jordanialaisia maanviljelijöitä kibbutsille kylään -
yli 20 vuotta sitten.
Nyt kautta maan on 2600 pesäpönttöä, ja niitä tehdään lisää.
Tornipöllöistä on tullut myös hieno alueellinen projekti -
myös Jordanian ja Palestiinan kanssa. Tämä on valtava menestystarina.
Nyt ei rauhaa tuokaan Lähi-itään kyyhky vaan tornipöllö!
Meidät on kutsuttu olemaan valona kansoille.
Jos haluamme pelastaa luonnon ja auttaa maailmaa, -
meidän on kerrottava oppimamme asiat muillekin.
Auttamalla muita autamme myös itseämme.
"Minä johdan virrat erämaahan, antaakseni kansani juoda." Jes. 43:20
Yli puolet tämän maan pinta-alasta on autiomaata.
Meillä on ankara vesipula.
Mooses johdatti meidät Israeliin, -
jossa ei ole öljyä, vettä eikä hyvää maaperää.
Meidän piti vain tehdä parhaamme.
Tuhansia vuosia sitten Mooseksen piti iskeä kalliota saadakseen vettä.
Nykyään israelilaiset käyttävät avukseen teknologiaa ja luovuutta.
GENESARETINJÄRVI
Israel saa juomavettä Genesaretinjärvestä -
ja kahdesta pohjavesivarannosta.
Jos ei sada kunnolla, vesivarastot uhkaavat ehtyä.
1953 Israel alkoi rakentaa maahan vesijärjestelmää, -
joka koostuu putkista, kanavista ja tekoaltaista.
Se kuljettaa vettä Genesaretista muualle maahan.
Koska vettä ei ollut, kehitimme vesiteknologiaa.
Israelissa riskitekijät tai kiroukset on muutettu siunauksiksi.
Bileamin ajoista asti israelilaiset ovat muuttaneet kirouksen siunaukseksi.
Vesiputket olivat hyvä alku, mutta vesi ei silti riittänyt kasvavalle kansalle.
He käänsivät katseensa länteen, Välimereen.
VÄLIMERI
Välimeri oli tuhansia vuosia muinaisen maailman keskus, -
jossa Eurooppa, Aasia ja Afrikka kohtasivat.
Nyt se on yksi Israelin tärkeimmistä luonnonvaroista.
Israel saa suurimman osan juomavedestään ensi vuoden lopulla -
poistamalla suolaa Välimeren vedestä.
Tänään Israel tuottaa 450 miljoonaa kuutiometriä juomavettä päivässä.
Merestä saadaan käänteisosmoosin avulla -
juomakelpoista vettä hanoihin alle 1,5 tunnissa.
Tätä israelilaisten kehittämää teknologiaa käytetään nyt -
yli 40 eri maassa. Välimeren ansiosta -
Israelilla saattaa olla kohta vettä ylen määrin.
Sitä ei olisi voinut ennen kuvitellakaan.
Tässä maassa ei ole paljon vettä.
Kuitenkin Israelista on tulossa maa, jolta riittää vettä muualle vietäväksi.
Tänään kerrottiin uutisissa, -
miten Israel lisää veden vientiä Jordaniaan Syyrian pakolaisille.
Israel valmistaa juomavettä merestä, -
mutta viljelijät saavat vettä sadolleen ilmasta.
"JUMALAN KASTE"
Muinaiset israelilaiset keräsivät joka aamu kastetta kivien avulla.
Nyt eräs israelilainen yhtiö kerää kastetta muovialustoille.
Ne kehitti Tal-Ya -teknologiayhtiö. Nimi tarkoittaa Jumalan kastetta.
Joka aamu alustat kanavoivat kasteen kasvien juuriin.
Ne estävät myös rikkaruohoja kasvamasta kasvien väliin -
ja vähentävät kasteluveden tarvetta jopa 50 prosentilla.
Israelilaiset viljelijät ovat aina käyttäneet vettä tehokkaasti.
He huomasivat myös, että sama vesi piti käyttää uudelleen.
KIERRÄTETTY VESI
Israel kierrättää 80 prosenttia jätevesistään.
Toiseksi tulee Espanja 10 prosentilla. Me kierrätämme 8 kertaa enemmän.
Israel on kehittänyt menetelmän, -
jossa jätevesi puhdistetaan ultraviolettivalolla.
Näin puhdistetulla vedellä kastellaan viljelmiä.
Vihannesten huuhtomiseen tarkoitetun veden pitää olla -
lähes juomakelpoista.
Se on niin pitkälle puhdistettua.
Nykyään 60 prosenttia Israelin peltojen kasteluvedestä -
on kierrätettyä vettä, ei luonnonvettä.
Annan esimerkin kibbutsilta.
Kasvatamme jojobaa. Kastelemme sitä vain kierrätetyllä jätevedellä.
Näin tehdään koko maassa.
Israelissa voi olla pula makeasta vedestä, -
mutta Negevin autiomaa sijaitsee maanalaisen meren päällä.
Se on liian suolaista, jotta suola kannattaisi poistaa.
VESIVILJELY
Luonnon kanssa ei voi taistella. Se voittaa kyllä.
On parempi tehdä yhteistyötä olemassa olevan luonnon kanssa.
Joav Dagan ei enää kalasta meressä vaan autiomaassa kuten monet.
He rakentavat maanalaisesta suolavedestä kalanviljelylaitoksia.
Se on ihanteellinen tapa kasvattaa merikaloja kuten meriahventa -
ja barramundia.
Tämä paikka toimii ilman kemikaaleja, ympäristöystävällisesti.
Ansaitsemme hyvin, mikä on ratkaiseva seikka.
Tällä Negevin kibbutsilla kalanjätteetkin hyödynnetään.
Säiliöiden vesi vaihdetaan viikoittain ja pumpataan maan alle -
kastelemaan oliivilehtoa.
Vedessä oleva kalajäte lannoittaa puita.
Oliivipuut kasvavat kalanviljelylaitoksen ympärillä -
ja kukoistavat ilman kemikaaleja.
Kalanjätteen sisältämät ravinteet riittävät.
Israel on vienyt idean muihin maihin, joilla on pula vedestä ja ruuasta.
Opetamme afrikkalaisille kylille kalanviljelyä.
Niilinahvenet olivat häviämässä Viktorianjärveltä.
Israelilaiset opettavat paikallisia kasvattamaan niitä lammikoissa.
Vuosien kuluessa Israelissa opittiin käyttämään vettä yhä säästeliäämmin.
Kehitys alkoi jälleen autiomaasta.
TIPPAKASTELU
Aravassa sataa joskus vettä vain 20 mm vuodessa.
Ilmasto on ankara.
Mutta tippakastelun ansiosta Arava tuottaa Israelin vihannekset.
65 prosenttia Israelin pääosin Eurooppaan vietävistä vihanneksista -
on peräisin Aravasta.
Nyt kuivinkin erämaa kukoistaa tippakastelun avulla.
Idea on vanhempi kuin Israelin valtio.
Tänne saapuneet kaupunkien nuoret halusivat alkaa viljelemään maata.
He kohtasivat monia haasteita Hatzerimin kibbutsilla.
Maa oli kuiva, suolapitoisuus korkea ja vedestä oli puute.
Kibbutsin asukkaat harkitsivat muualle muuttamista.
Sitten saapui Ben Gurion, jolla oli näky.
Hän sanoi: "Muuttakaa vaan, jos haluatte, mutta vielä etelämmäksi.
Ei takaisin pohjoiseen." Jäimme tänne ja jatkoimme kokeiluja.
Silti oli vaikeaa. Sitten tapasimme miehen, joka keksi tippakastelun.
Hän oli insinööri nimeltä Simcha Blass.
Hän sai idean tippakastelusta nähtyään muita isomman puun.
Hän huomasi puun saavan kosteutta maan alla vettä tihkuvasta putkesta.
Siitä hän sai idean. Mutta vasta muovin keksimisen jälkeen -
hän pystyi aloittamaan kokeilut.
Vesi tihkui putkista pikku tippoina. Sitä on tippakastelu.
Blass tapasi Hatzerimin kibbutsin viljelijät.
He perustivat yhdessä Netafim-yrityksen.
Netafim tarkoittaa vesipisaroita.
Sato parani 50 prosentilla ja vedenkulutus väheni 40:llä.
Tippakastelulla säästetään paljon vettä.
Se tuottaa runsaamman sadon ympäristöä vahingoittamatta.
Yrityksen motto "kasvata enemmän vähemmällä" on toiminut jo 50 vuotta -
Israelin lisäksi 110 muussa maassa -
Filippiinien sokeriruokopelloista Tansanian teeviljelmiin.
Nyt menetelmää käytetään hyvin tuottoisasti Intiassa.
Sato on parantunut hämmästyttävästi.
50 prosenttia viljelijöistä sai satoa -
25-50 prosenttia enemmän kuin ennen.
Heistä 25 prosenttia sai jopa 75 prosenttia suuremman sadon.
Netafim suunnitteli myös painovoimalla toimivan järjestelmän -
Perun kaltaisille maille, jossa kaikilla viljelijöillä ei ole sähköä.
Kasvi ei tiedä, -
ettei järjestelmää pyöritä 20 000 dollarin arvoinen tietokone.
Silti järjestelmä toimii hienosti. Veden niukkuudesta puhutaan paljon.
Maailman vesivarannoista maatalous käyttää 70 prosenttia.
Jos säästämme maatalouden käyttämästä vedestä 15 %, -
voimme yli kaksinkertaistaa juoma- ja puhtaanapitoveden.
Käytämme hepreassa sanontaa tikkun olam.
Se tarkoittaa maailman parantamista. Niinhän tippakastelu tekee.
Siihen pyrin itsekin.
"Israelilaiset keksinnöt ovat elintärkeitä -
teknologian liiketoiminnalle." Bill Gates, 2008
15.4.2013 kaksi pommia räjähti Bostonin maratonin aikana.
Kaksi ihmistä kuoli ja 264 loukkaantui.
Tutkijat käyttivät korkean teknologian järjestelmää nimeltä BriefCam -
analysoimaan tunteja valvontavideota minuuteiksi tiivistettyinä.
Epäilyttävä toiminta kuten rinkan jättäminen voidaan suurentaa.
BriefCamin videoyhteenvedon avulla pommittajat tunnistettiin.
Teknologia oli valmistettu Israelissa.
Teknologia on muuttanut elämäämme ja muuttaa jatkossa yhä enemmän.
Israelia on usein kutsuttu nuorten, kasvavien yritysten maaksi.
Jerusalem on maan hengellinen keskus, -
mutta Tel Aviv startup-yritysten sydän.
Sata vuotta sitten kaupungin paikalla oli hiekkadyynejä.
Nyt se on äänestetty maailman toiseksi parhaaksi -
korkean teknologian keskukseksi Piilaakson jälkeen.
Israel sijoittui neljänneksi innovoivimmaksi maaksi.
iPhonesta Playstationiin monet ideat ovat nousseet Israelista: -
simpukkapuhelimet, älypuhelinten näppäimistöt, Intel-prosessorit, -
tulostuksen käynnistäminen suoraan tietokoneesta, muistitikku, -
iPadin siru, Amazon Kindlen käyttöjärjestelmä, -
Sonyn Playstationia -
ja X-Box Kinectin 3-D-sensoria ohjaavat sirut.
Joka vuosi amerikkalaiset yritykset ostavat yhä enemmän -
israelilaisia startup-yrityksiä.
Esimerkkinä on Waze, israelilainen älypuhelinsovellus, -
joka lähettää sijaintiin perustuvaa liikennetiedotusta.
Se varoittaa ruuhkista, onnettomuuk- sista ja pysähtyneistä poliisiautoista.
2011 Waze ohjasi kuljettajia L.A:n ruuhkassa nimeltä Harmageddon.
Kahden vuoden kuluttua Google osti ohjelman miljardilla dollarilla, -
jolloin siitä tuli historian kallein älypuhelinsovellus.
Nyt Israelin pitäisi siirtyä yritysten perustamisesta kasvuvaiheeseen.
Yritysten kokoa pitää kasvattaa eikä myydä niitä varhain USA:han.
Pitää luoda lisää työpaikkoja niin tänne kuin muualle maailmaan.
Mistä Israelin teknologinen edistyneisyys johtuu?
Kysyimme liike-elämän johtajilta, mutta yhtä ainutta vastausta ei ole.
CHUTZPAH - RÖYHKEÄ POKKA
Chutzpah on ehkä heprean vakuuttavin sana.
Se tarkoittaa pokkaa, armotonta uskallusta, -
kykyä yrittää tehdä jotain, mitä ei ole ennen tehty -
ja sanoa jotain häpeämättömän huomiota herättävää.
Chutzpah auttaa rikkomaan rajoja ja sääntöjä -
ja sietämään epämukavuutta uuden luomiseksi.
KYSYMYKSIÄ
Vitsissä kysytään, mikä on juutalaisten vastaus. Se on kysymys.
Israelissa on haastamisen, väittelyn ja kiistelyn kulttuuri.
Väittely on terveellistä, koska sen avulla saa parempia vastauksia.
Se on tärkeä kulttuurinen tekijä Israelin talousihmeessä.
Juuremme ja koulutuksemme pohjautuu varmaan Talmudiin.
Olemme aina skeptisiä ja esitämme kysymyksiä.
Tällainen kulttuuri kuuluu DNA:hamme.
Opetamme lapsia Sokrateen tai talmudilaisen metodin mukaan.
MONINAISUUS
Maahanmuuttajissa on ihanteellisia yrittäjiä.
Maahanmuuttajat toteuttivat yrittäjyyden jo omassa elämässään.
He olivat oman elämänsä toimitusjohtajia.
He ottivat riskin ja muuttivat vieraaseen maahan.
Heidän piti hoitaa laki- ja työasiat, -
pankki- ja liikeasiat. Heidän piti kehittää innovaatiokykyään.
Tämä kaikki korreloi moninaisuuden kanssa.
Jos kaikki ajattelevat samoin, luovuutta ei juuri ole.
PERHE
Juutalaiset vanhemmat tähdentävät lapsilleen oppimisen merkitystä.
He sanovat, että menestyminen vaatii uskallusta.
Israelin korkean teknologian salaisuus on juutalainen äiti, -
joka kysyy pikkupojaltaan, -
olisiko Nobel-palkinnon saaminen liikaa vaadittua.
Yossi Vardi on Israelin korkean teknologian kummisetä.
Hän on investoinut yli 80 internet-startupiin, -
mm. poikansa perustamaan.
Annoin rahat pojalle ja hänen kolmelle ystävälleen.
En oikein tiennyt, mitä he sillä aikoivat tehdä.
Rahalla he kehittivät hienon tuotteen, -
ja loppu onkin historiaa, kuten he sanovat.
Hieno tuote oli ICQ, -
maailman ensimmäinen pikaviestipalvelu.
Vuoden kuluttua AOL osti yrityksen 400 miljoonalla dollarilla.
On vaikea määritellä menestymisen DNA:ta.
Uskaltamiseen liittyy muutakin kuin menestyminen.
Varmaa menestystä toivova ei ota riskejä.
Mutta myös epäonnistuminen kuuluu asiaan.
EPÄONNISTUMISEN ETU
Epäonnistuminen ei ole ruma sana -
vaan kuuluu prosessiin. Epäonnistumisista voi oppia.
Silloin noustaan ylös ja yritetään uudelleen.
Israelissa epäonnistutaan yhtä paljon kuin muuallakin.
Ero on siinä, että israelilaiset eivät anna periksi.
Jos pitää päättää kahdesta yrityksestä, kumpaan sijoittaa, -
kokemattomaan vai epäonnistuneeseen, -
kannattaa valita epäonnistunut.
Tilastollinen todennäköisyys voittoon on silloin paljon parempi.
Israelin seuraavan sukupolven korkean teknologian menestyjiä -
ei löydy kauppakorkeasta.
Tärkeintä ei ole, missä on opiskellut vaan missä kävi armeijan.
ARMEIJA
Katson aina ansioluettelosta, mitä nuori teki armeijassa.
Se kertoo henkilöstä paljon.
Israelissa melkein kaikki käyvät armeijan.
Armeijassa opitaan johtamista, -
asioiden hoitamista ja vaikeiden päätösten tekoa -
rajoitetun tiedon varassa suuressa paineessa.
Nämä taidot antavat nuorille yrittäjyyden kyvyn.
He oppivat perustamaan uusia yrityksiä.
Annamme joka sotilaalle -
mahdollisuuden ilmaista itseään -
ja kertoa, mihin hän oikeasti uskoo, rankaisematta häntä, -
vaikka hän olisi arvoltaan alempi.
Kun kuuntelen nuoria armeijan upseereita, -
40-60 prosenttia heidän ideoistaan ovat minusta hölmöjä -
mutta loput ovat hienoja.
Armeijassa sotilaat oppivat jäljittämään terroristeja.
Armeijan jälkeen he turvaavat kyvyillään siviilien elämää.
Israelilaiset ovat opettaneet hiiriä haistamaan pommeja, -
keksineet ohjelmia estämään identiteettivarkauksia -
ja skannerin, jota varten ei lentokentällä tarvitse riisua kenkiä.
Monen IT-yrityksen perustajat ovat olleet armeijassa -
8200-nimisessä eliittitiedusteluyksikössä.
Se on kybersodankäyntiin keskittyvä salainen ryhmä.
8200-ryhmän uskotaan kehittäneen Stuxnet-viruksen, -
jolla hyökättiin Iranin ydinlaitoksiin.
Perustamassani RNET-yhtiössä -
80 prosenttia insinööreistä tulee 8200-yksiköstä.
Kenraalimajuri Aharon Farkash johti 8200-yksikköä neljä vuotta.
Eläköidyttyään hän auttoi kehittämään turvajärjestelmän nimeltä SafeRise.
Tämä virtuaalinen vahtimestari tunnistaa ihmiset -
äänen ja kasvojen perusteella toimistoissa ja kerrostaloissa.
Israelilaiset tunnustavat ylpeinä, että monet heidän teknologiset ideansa -
ovat peräisin armeijan ajoilta. Monet niistä hyödyttävät USA:n yrityksiä.
USA voi oppia siitä, -
miten Israel on integroinut armeijan käyneet liike-elämään.
Idean pitäisi sopia joka kulttuuriin. Afganistanista palaavien urhojen -
pitäisi saada työpaikka ensimmäisensä.
Heillä on kokemusta johtamisesta, ja sellaiset kannattaa palkata.
LÄÄKETIETEEN KEKSINNÖT
8.1.2011 oli Arizonan Tucsonissa ampumavälikohtaus.
Kohteena oli kongressiedustaja Gabrielle Giffords, -
jota ammuttiin suoraan päähän.
Hoitajat käyttivät verenvuodon tyrehdyttämiseen erityistä sidosta.
Giffordin hengen pelasti infektioita estävä paineside.
Paineside on yksi Israelissa kehitetyistä lääketieteen läpimurroista.
Israelissa on yksi maailman korkeimpia elinajanodotteita.
Se on täällä 4 vuotta korkeampi kuin USA:ssa.
Israelissa voisit elää neljä vuotta pidempään.
Syövän, sokeuden ja liikuntarajoitteisten hoitoon -
Israel on kehittänyt maailman johtavat innovaatiot.
Amerikassa käytetään paljon israelilaisia lääketieteen keksintöjä.
Niitä ovat seljanmarjoista tehty flunssalääke Sambucol -
ja lapsivesipisto, jolla havaitaan sikiön epämuodostumat.
On johdoton laser, joka korvaa vielä hammaslääkärin poran.
Pillcam on kapselissa oleva kamera, jolla voidaan kuvata suolistoa.
Tällöin ei tarvita suolen tähystystä.
Tällaisia toimenpiteitä tehdään vuosittain miljoonia.
Kivuttomat ja ei-kajoavat toimenpiteet olisivat turvallisempia.
Sellainen olisi tyypillinen israelilainen ratkaisu.
Syövän parantaminen on yksi lääketieteen tavoitteista.
Israelilaiset tiedemiehet ovat edistyneet siinä.
SYÖPÄ: DIAGNOOSI JA HOITO
On koiria, jotka pystyvät haistamaan omistajassaan epilepsian, syövän jne.
Yksi tiedemies alkoi tutkia asiaa.
Jos koirat haistavat syövän, sama voidaan tehdä kehittyneemminkin.
Laitteen kanssa voi kommunikoida paremmin kuin koiran.
Hossam Haick kehitti syövästä varhain varottavan järjestelmän.
Keinotekoinen nenä huomaa kasvaimet jo ennen, -
kuin ne näkyvät röntgenkuvassa, analysoimalla ihmisen hengitystä.
Tulokset saa 5-60 minuutissa.
Monissa tutkimuksissa pitää niellä radioaktiivista ainetta -
diagnoosin saamiseksi.
Emme käytä röntgensäteitä, jotka voivat itse aiheuttaa syöpää.
Keinonenää testataan vielä.
Sen tarkkuus on vaihdellut 86:sta 97 prosenttiin.
Se voidaan myös muuntaa havaitsemaan muita sairauksia -
kuten Alzheimeria, Parkinsonia ja MS-tautia.
Haluamme tuoda tämän kannettavan laitteen edullisesti kaikkien käyttöön -
niin länsimaihin kuin kolmanteen maailmaankin, -
koska uskomme demokraattisiin arvoihin.
Osa israelilaisista tiedemiehistä keskittyy syövän hoitoon.
He ovat kokeilleet niin syövän polttamista lämmöllä -
kuin sen jäädyttämistä nestemäisellä typellä.
Yksi lääkäri kehittää syöpärokotetta.
ImMucin-rokote opettaa kehon immuunisolut -
hyökkäämään tietyn molekyylin kimppuun, jota löytyy vain syövistä.
Koska rokote vaikuttaa vain syöpäsoluihin, -
sillä ei ole sivuvaikutuksia.
Yksi pistos parin kuukauden välein auttaa immuunijärjestelmää -
pitämään syövän kurissa.
Autamme immuunijärjestelmää hoitamaan omaa tehtäväänsä.
Ensimmäisessä potilailla tehdyssä kokeessa -
rokote onnistui aktivoimaan kaikkien 15 potilaan immuunijärjestelmän.
Tämä on hyvin kiinnostava tulevaisuuden ala.
Olemme vasta raapaisseet pintaa. Paljon on vielä tulossa.
Löytömme ovat olleet hyvin rohkaisevia.
"Silloin avautuvat sokeain silmät." Jesaja 35:5
Vuonna 1829 pistekirjoitus mullisti sokeiden luku- ja kirjoitustavan.
Nyt Israelissa viedään keksintöä eteenpäin.
Näkövammaisille on tarjolla laite nimeltä OrCam.
Se on taskukokoinen tietokone, johon liitetään pieni kamera, -
jonka voi kiinnittää silmälaseihin.
OrCam lukee sormella osoitetun tekstin.
Se lukee niin ruokalistoja kuin kadunkylttejäkin.
Täysin sokeille on projekti Ray, sokeiden ensimmäinen älypuhelin.
Sormen kosketuksella voidaan soittaa, lähettää viestejä -
tai surffata netissä.
Keksinnöt auttavat näkövammaisia elämään itsenäisemmin.
Tämä keksintö voi jopa palauttaa näön.
Nano Retina -yhtiö keskittyy silmän- pohjan ikärappeumasokeuteen.
He ovat kehittäneet keinosilmän, istutteen, -
joka antaa käyttäjälleen harmaasävy- näön, joka on sokeutta parempi.
Keksinnöt syntyvät käytännön pakosta.
Israelilaiset ajattelevat usein asioita hyvin laajasti.
Jos eteen nousee este, -
emme hakkaa siihen päätämme -
vaan kierrämme sen. Etsimme ratkaisun.
Eräs ratkaisu koskee niitä, joille sanottiin, etteivät he enää kävele.
REWALK
Miksi halvaantuneiden ainoa apukeino olisi pyörätuoli?
1997 Amit Goffer halvaantui auto-onnettomuudessa.
Sen jälkeen hän on yrittänyt keksiä pyörätuolille vaihtoehtoja.
Hän kehitti ReWalkin, joka auttaa halvaantuneita kävelemään -
ja jopa ajamaan autoa.
Goffer on neliraajahalvaantunut eikä voi itse käyttää laitettaan, -
joka vaatii käsien käyttämistä.
Eräs sotaveteraani halusi kuitenkin kokeilla sitä.
Kun lääkäri onnitteli minua eloon jäämisestä mutta lisäsi, -
että halvaantuisin, kaikki pimeni.
Radi Kaiof on entinen israelilainen laskuvarjojääkäri, -
joka loukkaantui Etelä-Libanonissa.
Tapasin Amit Gofferin eräässä kuntoutuskeskuksessa.
Hän kertoi laitteesta, joka auttaa alaraajahalvaantunutta kävelemään.
En uskonut, että pystyisin seisomaan.
Ällistyin, kun laite nosti minut seisomaan.
Tyttäreni oli tuolloin kolmivuotias.
Hän katsoi ja sanoi: "Isi, olet pitkä!" Se pelasti päiväni.
Perhe on ratkaiseva.
He näkevät rakkaansa seisovan. Se on koskettavaa.
Innostuin ensimmäistä kertaa.
Rodi alkoi käyttää ReWalkia 6 vuotta sitten.
Nyt sitä käytetään kautta maailman.
2012 Clare Lomas käytti ReWalkia Lontoon maratonilla.
Häneltä meni 42 kilometrin matkaan 17 päivää.
Hän sai lempinimekseen ihmenainen.
Sitä nimeä pidän arvossa loppuelämäni.
KEINOHAIMA
Tanssin neljästi viikossa. Rakastan harrastustani.
En halunnut lopettaa sitä diabeteksen takia.
Shai Bar-Shira on tanssija ja opiskelija, -
jolla on ykköstyypin diabetes.
Hän oli myös ensimmäisten joukossa kokeilemassa -
uutta israelilaista laitetta, keinohaimaa.
Se on vielä kokeiluvaiheessa. Se on pelkkä kannettava tietokone, -
jonka sensorit valvovat potilaan verensokeria.
Tietokoneen tilalle on tulossa mikrosiru ja insuliinipumppu.
Tri Moshe Phillip on yksi kehittäjistä.
Lupasin potilaalleni, että he pääsevät vielä eroon diabeteksesta.
Vaikka emme voikaan vielä parantaa diabetesta, -
haluaisimme potilaiden elävän huolettomina sen suhteen.
Lapsen pitää hoitaa ykköstyypin diabetesta koko päivä.
Se on läsnä koko ajan.
Tri Phillip valvoi ihmisillä tehtäviä kokeita Israelissa, Sloveniassa -
ja Saksassa, mutta Shai käytti sitä ensimmäisenä kotona ilman valvontaa
Jos tasot laskevat, koje hälyttää kovalla äänellä.
Minun on syötävä välittömästi.
Jos arvoni nousevat korkealle, se tasaa ne.
Se laskee, miten paljon insuliinia tarvitsen -
ja määrää pumpun antamaan sitä oikean määrän.
Arvoni pysyvät hyvässä tasapainossa. Se on hämmästyttävää.
Muutamme potilaan elämää.
Potilas saa taas elää spontaanisti.
Koko ajan ei tarvitse ajatella veren sokeritasoa, etenkään yöllä.
Diabeetikkoja yritetään auttaa todella paljon.
Tautia yritetään parantaa ja hoitoja tehostaa.
Toisten auttaminen antaa itsellekin voimia.
En olen tässä yksin, kun olen osa jotain isompaa.
Saan siitä paljon toivoa.
"Ajan tasalla oleminen ei riitä. Pitää olla huomisenkin tasalla."
David BenGurion, Israelin ensimmäinen pääministeri
Monille Israel on Raamatun kertomusten ja raunioiden maa.
Israel säilyttää menneisyyttään tekemällä arkeologisia kaivauksia.
Israelilaiset miettivät myös omaa ja maailman tulevaisuutta.
TIKKUN OLAM
Yksi juutalaisten käskyistä on tikkun olam, joka tarkoittaa -
maailman parantamista Jumalan johdolla.
Uskomme tikkun olamiin -
on varmasti saanut aikaan tämän valtavan innovaatioiden tulvan.
Nyt maailma pyrkii suojelemaan ympäristöä.
Mutta israelilaiset ovat olleet ympäristönsuojelijoita jo 100 vuotta.
Vihreän maan luominen kuului sionismin unelmaan.
Aika, kokemus ja tutkimus ovat auttaneet meitä toteuttamaan sitä.
Profeetta Jesaja kirjoitti ajasta, jolloin erämaa kukoistaisi kuin lilja.
Israelilaisille se on enemmän kuin vanha profetia. Se on käsky.
ERÄMAAN KUKOISTUS
Kartalta näkyy, miten piskuinen Israel on.
Vitsailemme, -
että eihän karttaan mahdu edes Israelin nimeä.
Maatamme on pitänyt suojella, varjella ja huoltaa.
Vihreys tarkoitti varhaisille maahan- muuttajille puiden istuttamista.
He aloittivat työn Negevin autiomaasta, -
jossa vuotuinen sademäärä on vain 25-180 mm.
1940-luvulla Jerusalem oli yhä arabien hallussa.
Ensimmäinen pääministeri Ben-Gurion uskoi -
Israelin tulevaisuuden löytyvän Negevistä.
Hän määräsi istuttamaan sinne metsän.
Tiedemiehet sanoivat, ettei se onnistu.
Ben-Gurion vastasi: "Ei haittaa. Hankitaan uudet tiedemiehet."
Pääministeri Gurion sai uudet tiedemiehet, -
ja Negevin autiomaa alkoi kukoistaa.
Nyt Yatirin metsässä on yli neljä miljoonaa puuta, -
mm. johanneksenleipäpuuta, mäntyä, oliivia ja viikunaa.
Israel on yksi harvoja maita, -
jossa puita on enemmän 1900-luvun lopussa kuin sen alussa.
Olemme istuttaneet yli 240 miljoonaa puuta. Ei hassummin pienelle maalle.
Metsän keskellä on viinitarha.
Se on istutettu täällä 2000 vuotta aiemmin olleen viinitarhan raunioille.
Tiedemiehet tutkivat, mitkä kasvit viihtyisivät Negevissä parhaiten.
Yksi tietolähteistä oli Raamattu. - Vanhoja raunioita on kaikkialla: -
vesisäiliöitä, patoja ja penkereitä löytyy runsaasti.
Olemme alkaneet kunnostaa muinaisia maatiloja.
Olemme istuttaneet Raamatussa mainittuja puita, -
eivätkä ne tarvitse lisäkastelua, -
kun keräämme vettä 2000 vuotta sitten rakennettuihin säiliöihin.
Sen lisäksi, että puut tuottavat hedelmää, -
ne myös puhdistavat ympäristöä imemällä itseensä hiilidioksidia.
Tutkimusten mukaan samanlaisten metsien istuttaminen -
12 prosentille maailman kuivista alueista -
vähentäisi ilmakehän hiiltä gigatonnilla vuodessa.
Se vastaa tuhannen hiilivoimalan päästöjä.
Tiedemiehet kautta maailman käyvät tutkimassa Yatirin metsää.
Haluamme olla palvelemassa muita maita keksinnöillämme.
Tahdomme myös oppia muiden maiden kokemuksista.
Luonnonsuojelun lisäksi -
israelilaiset pyrkivät keksimään vaihtoehtoja öljylle.
Israelissa kannattaa käydä, -
koska siellä on paljon vehmaita, kiinnostavia paikkoja, -
mutta meillä ei ole kultakaivoksia, öljyjä tai timantteja.
Kapasiteettimme on ihmisissä, ei niinkään luonnonvaroissa.
Arvostamme sitä vähää, mitä meillä on.
Vaikka Israelista puuttuu öljy, erästä luonnonvaraa kyllä löytyy.
AURINKOENERGIA
Suurin luonnonvaramme on aurinko, joten tuotamme aurinkoenergiaa.
Aurinko paahtaa Israelin autiomaita suuren osan vuodesta.
Kuuman ilmaston haitan israelilaiset ovat muuttaneet hyödyksi.
He ovat käyttäneet aurinkopaneeleita katoilla jo 1950-luvulta asti, -
jolloin muu maailma ei ollut niistä vielä kuullutkaan.
90 prosentilla kodeista on aurinko- energialla toimiva vedenlämmitin.
Israelin ensimmäinen kaupallinen aurinkoenergiapuisto -
saatiin valmiiksi 2011 Aravan laaksossa.
Arava Power -yhtiöllä on nyt yhdeksän muuta puistoa rakenteilla -
ja 40 muuta energiaprojektia suunnitteilla seuraavina vuosina.
Niiden tavoitteena on tuottaa 10 prosenttia Israelin sähkövoimasta.
Yhtiön perustajat rakentavat nyt aurinkoenergiapuistoja -
kolmannen maailman maihin kuten Haiti, Ecuador ja Ruanda.
Ruandan aurinkovoimapuiston pitäisi olla toiminnassa 2013.
Ruanda saa siitä 8 prosenttia energiantarpeestaan.
Israel on ollut puhtaan teknologian johtavia maita.
Naapurimaissamme on paljon öljyä.
Öljy on korruptoinut maailman taloutta ja politiikkaa.
Öljyä on käytetty epäoikeudenmukaisesti -
edistämään haitallisia aatteita.
Olisi hienoa, jos Israel pystyisi vähen- tämään maailman riippuvuutta öljystä.
Israelilaiselta ohjelmistokehittäjältä -
Shai Agassilta kysyttiin vuonna 2005 "miten voisimme parantaa maailmaa?"
Hän vastasi: "Kun autamme jotain valtiota elämään ilman öljyä, -
muu maailma seuraa perässä."
SÄHKÖAUTO
Aluksi suunniteltaisiin autoja, jotka eivät tarvitse öljyä.
Agassi perusti yhtiön nimeltä Better Place, -
joka valmisti sähköllä käyvän auton.
Akku latautuu yöllä latauspisteessä omistajan kotona.
Pitemmillä matkoilla akku voidaan vaihtaa akkupisteissä.
Akunvaihtoon ei mene viittäkään minuuttia.
Nämä kulkevat kuulemma nopeasti. - Eikä vaihdelaatikkoa ole.
Miksi tämä on niin nopea? - Tunnet vauhdin voiman, kun kiihdytät.
Vaihtoehtoina on ajo, vapaa ja peruutus.
Miten pian tämä kiihtyy nollasta 60 km:iin tunnissa? - 6.9 sekunnissa.
Ehkä ajan samalla kameramiehen yli.
Minuun vetoaa israelilaisena auton äänettömyys.
Auto oli tarkoitus tehdä kaikkiin vetoavaksi -
vauhdillaan ja kiihtyvyydellään.
Koko perhe mahtuu siihen.
Olipa kivaa.
Valitettavasti sähköautojen kysyntä oli vaatimatonta.
Better Place jätti konkurssihakemuksen 2013.
Asiantuntijoiden mielestä sähköautot tulevat vielä.
Israelilaiset ovat miettineet vielä edullisempaa vihreää vaihtoehtoa.
PAHVINEN POLKUPYÖRÄ
2008 innokas pyöräilijä Izhar Gafni sai idean.
Ajattelin yhtäkkiä, miksei pyörää voisi valmistaa pahvista.
Puhuin kolmen arvostamani insinöörin kanssa.
He kaikki sanoivat, että idea oli mahdoton toteuttaa.
Vaimo huomasi eräänä päivänä rauhattomuuteni.
Kerroin hänelle, mitä insinöörit olivat sanoneet.
Hän katsoi minua ja sanoi: "Tunnen sinut.
Jos et yritä sen tekemistä itse, teet itsesi ja minut hulluksi.
Teet koko perheen hulluksi. Yritä siis."
4 vuotta ja 6 koekappaletta myöhemmin pahvipyörä oli valmis.
Se painaa vain 9 kiloa.
Silti se kantaa 220 kilon ihmisen.
Päinvastoin kuin normaali pahvi se on täysin vedenpitävä.
Pyörää alettiin valmistaa 2013.
Valmistus maksaa 8 euroa, ja sen voi myydä 50:llä.
Mistä tämä kaikki tulee? Mikä oikeus on unelmoida mahdottomia?
Me unelmoimme, kuten Raamattu kertoo.
Se on aina ollut juutalaisten käytäntö.
Jumala antaa ihmisille unia ja unelmia. Ihminen tulkitsee ne.
Mielestäni keksintömme lähtevät niistä.
Maan kukoistaminen on merkki Jumalan tahdossa olemisesta.
Näin oli tarkoitus käydä.
Olemme hyvää, perhekeskeistä kansaa.
Meillä on upea armeija ja yhteiskunta.
Meidän täytyy kertoa, keitä olemme, -
eikä vain jäädä kiistelemään Lähi-idän konfliktista.
Meidän täytyy kertoa Israelin kauneudesta.
"Juutalaiset, jotka tahtovat, saavat oman valtion.
Vapautemme vapauttaa maailman, vaurautemme rikastuttaa sitä -
ja suuruutemme antaa sille suuruuden.
Ponnistelumme koituvat koko ihmiskunnan hyväksi."
Theodor Herzl, Juutalaisvaltio, 1896
Suomennos: Annamari Kortelainen